**Èske w se yon manm MassHealth ki gen ant 18 e 21 lane?**

Lè w adilt, w ap sispann gen konsiltasyon kay pedyat pou w resevwa swen pou adilt. Ou dwe kòmanse pare bonè pou chanjman sa a.

Gen annapre la a enfòmasyon sou kouvèti MassHealth ou a, chanjman k ap gen nan peryòd tranzisyon sa a, e enfòmasyon sou lòt opsyon nan asirans sante. Pou w jwenn plis enfòmasyon, telefonnen n tanpri nan **(800) 841-2900**, TDD / TTY : **711**.

**M fèk gen 19 lane. Kòman pou m kontinye gen kouvèti MassHealth?**

**Si yon moun mete w kòm depandan lè l plen taks li :**

Moun sa a dwe mete w sou tout dokiman renouvèlman pou MassHealth li soumèt, menmsi w plen pwòp taks ou oumenm.

**Si pa gen moun ki mete w kòm depandan lè yo plen taks :**

Se pou w soumèt yon aplikasyon bay MassHealth kòm mèt pwòp kòkay ou a.

**Si w pa t janm deklare kòm depandan sou taks yon lòt moun, oubyen si w pa janm plen taks ou oumenm :**

Lè w vin gen 19 lane, se pou w soumèt yon nouvo aplikasyon bay MassHealth kòm mèt pwòp kòkay ou a.

Si w pa kalifye pou MassHealth ankò, ou gendwa jwenn alò yon plan ConnectorCare. Ou ka jwenn plis enfòmasyon sou Massachusetts Health Connector [isit](https://www.mahealthconnector.org/learn) la.

**Kòman pou fè aplikasyon pou MassHealth pou adilt.**

Monte nan [mass.gov/ApplyforMassHealth](http://mass.gov/ApplyforMassHealth) pou w jwenn enfòmasyon sou kòman pou fè aplikasyon anliy, pa lapòs, pa faks, oubyen an pèsòn. Telefonnen sant sèvis kliyantèl MassHealth la nan nimewo **(800) 841‑2900**, TDD / TTY : **711**, pou fè aplikasyon nan telefòn.

Pou w fè yon aplikasyon, ou gendwa gen pou w bay enfòmasyon e dokiman ki site annapre a.

* Prèv sou rezidans nan Massachusetts.
* Nimewo sekirite sosyal, si w gen youn.
* Papye taks federal, si w plen taks ou.
* Enfòmasyon sou sitwayènte oubyen estati nan imigrasyon.
* Enfòmasyon sou konpayi travay e sou revni pou tout moun ki nan kòkay ou a (pa egzanp : enfòmasyon nan souch chèk).
* Enfòmasyon sou tout asirans sante nan travay oubyen lòt asirans sante kote ke w enskri ladan l alèkile.

**Nou la pou n ede w! Gen plis enfòmasyon disponib nan**[mass.gov/MassHealthYoungAdults](http://mass.gov/MassHealthYoungAdults)**.**

****